Aronija

**Aronije** spadaju u istoimeni rod listopadnih grmova, koji uključuje samo dvije vrste, koje potiču s istoka Sjeverne Amerike. Stablo aronije naraste najčešće 1–6 m; bujnog je rasta, a rezidbom se može oblikovati kao manje drvo.

U prirodi, najčešće nastanjuje vlažne šume, a bude je i umočvarama. Često se uzgaja i kao ukrasna biljka. Zbog visoke otpornosti na mraz, izdrži hladnoću i do -47&nbsp;°C. Zato je mnogi nazivaju i sibirskom borovnicom. Tako je aronija naseljena u Rusiji, Finskoj i Švedskoj. Također je otporna i na sušu, insekte, zagađenja i bolesti. U Evropi je naturalizovana, tj. unesena vrsta.

## Opis
Listovi aronije su jednostavni, naizmjenični. S jeseni listovi mijenjaju boju u crvene nijanse.Cvjetovi su mali, od pet latica i pet čašičnih listića. Cvjetove aronije oprašuju pčele i vjetar.

Plodovi su joj bobice koje nisu jestive svježe jer su gorke i opore (osim crvenoplodne aronije). Često koriste u pripremi vina, džema, čaja, sirupa, kompota, likera, i sl.

Također se koriste kao začin i bojenje pića i jogurta. Plodovima aronije se hrane ptice, pa joj sjemenke rasprostranjuju izmetom.

## Vrste 
230px|mini|desno|thumb|Crnoplodna aronija

### Crvenoplodna aronija 
**Crvenoplodna aronija** (*Aronia arbutifolia*) naraste visoko oko 2–4 m, rijeđe 6 m. Listovi su joj široki 5–8&nbsp;cm. Cvjetovi su bijeli ili blijedo ružičasti, otprilike široki oko 1&nbsp;cm. Plod je crven, širok 4–10&nbsp;mm  i otporan na zimu.

### Crnoplodna aronija 
**Crnoplodna aronija** (*Aronia melanocarpa*) naraste nešto niže od 1 m, a rijetki primjerci i oko 3 m. Listovi su obično široki 6&nbsp;cm. Cvjetovi su bijeli, široki oko 1,5&nbsp;cm. Ispočetka je plod crvene boje. Kad naraste, pocrni i dostigne veličinu oko 6–9&nbsp;mm.

### Ljubičastoplodna aronija 
**Ljubičastoplodna aronija** (*Aronia prunifolia*), prema nekima, je hibrid crvenoplodne i crnoplodne aronije, dok drugi misle da je to zasebna vrsta. Cvijeta od aprila do jula. Plod je tamnoljubičast do crn, širok 7–10&nbsp;mm.

## Historija 
260px|desno|thumb|Ukrasni grm aronije
Aronija je dospjela u Evropu iz istočnog dijela Sjeverne Amerike. Prema nekim navodima, poznavali su je tamošnji Indijanci; njene plodove su sušili i upotrebljavali za zimske pogače. Kao hranu i lijek su prvi počeli upotrebljavati sjevernoamerički Indijanci. Budući da joj plodovi dugo ostaju na grmu i ne kvare se, Indijanci su se time hranili; plodove su sušili i mljeli, miješali sa životinjskom mašću i osušenim mesom. Sušeni plodovi čuvani su za zimu, kao i za lijek protiv želučanih i crijevnih tegoba. Osim zrelih plodova, sjevernoamerički Indijanci su kao lijek upotrebljavali i listove i koru. Ljeti su sušili listove i koru, pripremali su čaj, kao sredstvo za zaustavljanje krvarenja iz rana.
 
U Evropi je prenesena zbog atraktivne ljepote, pošto su njeni bijeli cvjetovi jedni od najljepših kod grmolikih biljaka. Tako je 1972. crnoplodna aronija je dobila nagradu Kraljevskog vrtlarskog udruženja u Engleskoj. Jednom su je u većoj količini posadili također u Sloveniji, iako nije bila posebno prihvaćena, prije svega zbog nepoznavanja ljekovitih svojstava, koja aronija nudi. Tokom posljednje decenije osvojila je i prostore Bosne i Hercegovine, osobito bosanskih brdsko-planinskih područja, gdje se u nekim mjestima organiziraju i prigodni festivaki pod nazivom "Dani aronije".

## Ljekovitost 
Aronija je prava riznica biološki aktivnih spojeva (preko 300). Čisti krv, jača cirkulaciju, snižava holesterol i krvni pritisak, djeluje protuupalno. Svježi plodovi aronije imaju najveći antioksidativni potencijal među svim bobičastim i ostalim istraživanim voćem, a mjerenim po ORAC i TEAC standardima. Mnogobrojne epidemiološke studije ukazuju na snažnu povezanost između unosa aronije i smanjenja smrtnosti uslijed srčanih oboljenja, tumora i drugih degenerativnih bolesti, odnosno smanjenje ili odgađanje razvoja navedenih bolesti, kao i starenja.

## Sastav plodova 
Plodovi crnoplodne aronije sadrže: 
*šećera – 6,2 - 10,8 %, 
* jabučne kiseline − 1,3 %, 
* pektina − 0,75 %,
* tanina − 0,35 - 0,6 %
*vitamine A, 
*C, 
*B1 i 
*B2, te 
*E i 
*PP, 
*glikozid cianidin, flavonske glikozide hesperidin i rutin, te kvercitin i katehin.

Od makroelemenata plodovi sadrže (mg/g) K - 13,90, Ca - 1,30, Mg - 1,0, Fe - 0,05.

Od mikroelemenata tu su (KBN) Mn - 0,07, Cu - 0,58, Zn - 0,10, Co - 0,15, Cr - 0,02, Al - 0,02, Se - 3,63, Ni - 0,11, Sr - 0,06, Pb - 0,02, B - 4,80&nbsp;µg/g.

## Također pogledajte
*Samonikle jestive biljke i gljive

## Reference 
Kategorija:Voće
Kategorija:Maleae
Kategorija:Aronija
Kategorija:Flora Sjeverne Amerike
Kategorija:Rosaceae